stanford-oval/wikipedia huggingface dataset:
มิชชาเอล ฟัสเบ็นเดอร์

| มิชชาเอล ฟัสเบ็นเดอร์ |
| --- | --- |

เกิด:  (1977-04-02) 2 เมษายน ค.ศ. 1977 (47 ปี) ไฮเดิลแบร์ค รัฐบาเดิน-เวือร์ทเทิมแบร์ค ประเทศเยอรมนีตะวันตก​
สัญชาติ: เยอรมัน, ไอร์แลนด์
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
คู่สมรส: อลิเซีย วิกันเดอร์ (สมรส 2017)
บุตร: 2 คน

ยูโรเปียน เลอ ม็อง ซีรีส์
ฤดูกาลเปิดตัว: 2020
ทีมปัจจุบัน: โปรตอน คอมเพติชัน
หมายเลขรถ: 93
เครื่องยนต์: พอร์เชอ
รายการที่แล้ว
2019 2017–2018: พอร์เชอ ไดรฟวิง เอ็กซ์พิเรียนซ์ เฟอร์รารี่ ชาลเลนจ์
 
มิชชาเอล ฟัสเบ็นเดอร์ (เยอรมัน: Michael Fassbender) เป็นนักแสดง​และนักแข่งรถ​ชาวเยอรมัน​-ไอริช​ มีผลงานทางการแสดงเรื่องแรกในฐานะนักแสดงสมทบจากละครโทรทัศน์ของ​ช่องเอชบีโอ​เรื่อง Band of Brothers -​ กองรบวีรบุรุษ (2001) ในบท จ่าสิบเอก เบอร์ตัน คริสเตนสัน และ​ได้แสดงในละครโทรทัศน์ของช่องบีบีซีอีกหลายเรื่อง จนกระทั่งเขาได้รับโอกาสในการแสดงภาพยนตร์เป็นครั้งแรกในภาพยนตร์มหากาพย์สงครามอิงประวัติศาสตร์ที่กำกับการแสดงโดยแซ็ก สไนเดอร์เรื่อง 300 ขุนศึกพันธุ์สะท้านโลก​ (2007) ​โดยเขารับบทเป็น สเตลิออส ทหารแห่งสปาร์ตา​ ต่อมาเขาได้รับบทนักแสดงนำจากภาพยนตร์อิงประวัติศาสตร์เรื่อง Hunger -​ อด (ตาย) เพื่อปลดแอก​ (2008) ​โดยเขาแสดงเป็น บ็อบบี แซนด์ส​ ​ชาวไอริช​ผู้ที่ใช้การอดอาหารประท้วงต่อกฎหมายของรัฐบาลและได้รับเลือกให้เข้าสู่รัฐสภาแห่งสหราชอาณาจักร​ขณะที่ตนเองถูกขังอยู่ในคุก จากบทบาทดังกล่าวทำให้เขาได้รับรางวัลจากงานภาพยนตร์อิสระแห่งบริติช ในสาขานักแสดงนำชายยอดเยี่ยม จนเริ่มมีชื่อเสียงในวงการภาพยนตร์อเมริกัน
ในปี 2009 ฟัสเบนเดอร์ มีผลงานในบทบาทนักแสดงสมทบในภาพยนตร์ที่กำกับโดย เควนติน แทแรนติโน​ เรื่อง Inglourious Basterds -​ ยุทธการเดือดเชือดนาซี​ โดยในปีต่อมาเขาได้เป็นนักแสดงนำในภาพยนตร์แอ็คชัน​ถึง 2 เรื่องคือ Centurion -​ อหังการนักรบแผ่นดินเถื่อน​ ซึ่งเป็นภาพยนตร์สงครามยุคจักรวรรดิโรมัน​ และเรื่อง โจนาห์ เฮ็กซ์ ฮีโร่หน้าบากมหากาฬ​ ซึ่งสร้างมาจากหนังสือการ์ตูนของดีซีคอมิกส์และยัง​เป็นผลงานการแสดงในภาพยนตร์ซูเปอร์ฮีโรเป็นครั้งแรกของเขา ​แต่ภาพยนตร์ทั้ง 2 เรื่องกลับไม่ประสบความสำเร็จทั้งในแง่คำวิจารณ์และรายได้
โดยหลังจากที่เขาล้มเหลวกับการรับบทบาทเป็นนักแสดงนำในภาพยนตร์ถึง 2 เรื่อง ปี 2011 เขาหันไปแสดงนำในภาพยนตร์แนวโรแมนติกย้อนยุคเรื่อง เจน แอร์ หัวใจรัก นิรันดร​ ซึ่งสร้างมาจากนวนิยายชื่อดังในสมัยวิกตอเรีย ของ ชาร์ลอต บรอนเต ​เรื่อง ความรักของ เจน แอร์ โดยตัวภาพยนตร์ประสบความสำเร็จได้รับกระแสคำชื่นชมชมจากนักวิจารณ์ภาพยนตร์และได้รับการเสนอชื่อเข้าชิงรางวัลออสการ์ 1 สาขา ทำให้เขากลับมาเป็นที่จับตามองอีกครั้ง ก่อนที่จะมีผลงานการแสดงออกมาในปีดังกล่าวอีกหลายเรื่อง เช่นการ​ร่วมงานกับ เดวิด โครเนนเบิร์ก ในภาพยนตร์อิงประวัติศาสตร์เรื่อง A Dangerous Method -​ หิวรักซ่อนลึกลึก กับบทบาท คาร์ล ยุง จิตแพทย์​ชาวสวิส​ผู้มีชื่อเสียง, บทบาท แบรนดอน ซัลลีแวน ชายผู้หมกมุ่นในกามารมณ์ใน Shame -​ ดับไม่ไหว ไฟอารมณ์ อย่างไรก็ตามบทบาทที่ถือว่าทำให้เขาประสบความสำเร็จและเป็นที่รู้จักอย่างกว้างขวางคือการแสดงเป็น เอริค แลนเชอร์ /แม็กนีโต ในภาพยนตร์ชุดเอ็กซ์เมน​ ของมาร์เวลคอมิกส์​ โดยจากผลงานการแสดงของเขาในปี 2011 ทำให้เขาได้รับรางวัลจากสมาคมนักวิจารณ์ภาพยนตร์แห่งสหรัฐอเมริกา
บทบาทเดวิด หุ่นแอนดรอยด์ในภาพยนตร์ โพรมีธีอุส, และบทบาทเอ็ดวิน เอ็พส์ เจ้านายทาสใน ปลดแอก คนย่ำคน ซึ่งบทหลังทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม
เฉลิมพันธ์ ศรีวิกรม์

| เฉลิมพันธ์ ศรีวิกรม์ม> ว.ม., ป.ช. |
| --- | --- |
เฉลิมพันธ์ ประมาณปี พ.ศ.2523

รองนายกรัฐมนตรี
ดำรงตำแหน่ง 9 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: ชาติชาย ชุณหะวัณ
เลขาธิการพรรคเอกภาพ
ดำรงตำแหน่ง 1 มิถุนายน พ.ศ. 2532 – 1 มิถุนายน พ.ศ. 2534
ก่อนหน้า: สมพงษ์ อมรวิวัฒน์
ถัดไป: ไชยยศ สะสมทรัพย์
รัฐมนตรีช่วยว่าการกระทรวงอุตสาหกรรม
ดำรงตำแหน่ง 11 มีนาคม – 19 ธันวาคม พ.ศ. 2524
นายกรัฐมนตรี: เปรม ติณสูลานนท์
เลขาธิการพรรคประชาธิปัตย์
ดำรงตำแหน่ง 3 กุมภาพันธ์ – 26 พฤษภาคม พ.ศ. 2522
ก่อนหน้า: ดำรง ลัทธพิพัฒน์
ถัดไป: มารุต บุนนาค
 
ข้อมูลส่วนบุคคล
เกิด: 10 พฤศจิกายน พ.ศ. 2479 อำเภอบางขุนเทียน จังหวัดธนบุรี ประเทศสยาม
เสียชีวิต: 20 พฤษภาคม พ.ศ. 2554 (74 ปี) เขตมีนบุรี กรุงเทพมหานคร ประเทศไทย
พรรคการเมือง: ประชาธิปัตย์ (2511–2531) ประชาชน (2531–2532) เอกภาพ (2532–2535) สามัคคีธรรม (2535)
คู่สมรส: คุณหญิงศศิมา ศรีวิกรม์

เฉลิมพันธ์ ศรีวิกรม์ อดีตนักการเมืองและนักธุรกิจชาวไทยที่มีชื่อเสียง อดีตรองนายกรัฐมนตรี ในรัฐบาลของพลเอกชาติชาย ชุณหะวัณ และอดีตเลขาธิการพรรคประชาธิปัตย์ พรรคเอกภาพ รวมถึงเป็นรองหัวหน้าพรรคสามัคคีธรรม
ประวัติ

เฉลิมพันธ์ เกิดเมื่อวันที่ 10 พฤศจิกายน พ.ศ. 2479 เป็นบุตรคนสุดท้องจากบรรดาบุตรทั้ง 3 คน ของ พระยาศรีวิกรมาทิตย์ (สงวน สิงคะเนติ) กับคุณหญิงวาด จบการศึกษาระดับประถมศึกษาและมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีสาขาบริหารธุรกิจและเศรษฐศาสตร์จากมหาวิทยาลัยฟลอริดาสเตต สหรัฐอเมริกา และต่อมายังได้รับปริญญาดุษฎีบัณฑิตกิตติมศักดิ์จากมหาวิทยาลัยเคนซิงตัน อีกด้วย
นายเฉลิมพันธ์เป็นผู้ก่อตั้งและเป็นที่ปรึกษาของโรงเรียนศรีวิกรม์ เป็นเจ้าของโรงแรมและเป็นเจ้าของที่ดินหลายแปลงในย่านสี่แยกราชประสงค์ และถนนสุขุมวิท โดยที่ตำแหน่งสุดท้ายเป็นประธานกรรมการบริษัท ศรีวิกรม์ กรุ๊ป โฮลดิ้ง จำกัด บริษัท เพรสสิเด้นท์ โฮเต็ลแอนด์ทาวเวอร์ จำกัด บริษัท อุตสาหกรรมพรมไทย จำกัด บริษัท ศรีธาราแลนด์ จำกัด และบริษัท ที.ซี.เอซ.ซูมิโอเนะ จำกัด
ชีวิตครอบครัว นายเฉลิมพันธ์สมรสกับคุณหญิงศศิมา วุฑฒินันท์ มีบุตรทั้งหมด 4 คน เป็นชาย 3 หญิง 1 โดยบุตรชายคนโต คือ นายพิมล ศรีวิกรม์ เป็นอดีต ส.ส.กรุงเทพมหานคร ของพรรคไทยรักไทย จากการเลือกตั้งในปี พ.ศ. 2548 และอดีตผู้จัดการทีมเทควันโดทีมชาติไทย และบุตรสาวซึ่งเป็นคนสุดท้อง คือ นางทยา ทีปสุวรรณ ซึ่งเป็นรองผู้ว่าราชการกรุงเทพมหานคร ในสมัยที่หม่อมราชวงศ์สุขุมพันธุ์ บริพัตร เป็นผู้ว่าฯสมัยแรก (พ.ศ. 2552-พ.ศ. 2556; สมรสกับนายณัฏฐพล ทีปสุวรรณ ผู้อำนวยการพรรคประชาธิปัตย์)
นายเฉลิมพันธ์เสียชีวิตที่โรงพยาบาลบำรุงราษฎร์ ด้วยโรคมะเร็งปอดและหัวใจวายเฉียบพลัน เมื่อเวลา 13.00 น. ของวันที่ 20 พฤษภาคม พ.ศ. 2554 สิริอายุได้ 75 ปี มีพิธีพระราชทานเพลิงศพเมื่อวันที่ 29 พฤษภาคม พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
งานการเมือง

ในทางการเมือง นายเฉลิมพันธ์เป็นนักการเมืองสังกัดพรรคประชาธิปัตย์ เคยเป็นเลขาธิการของพรรคระหว่างวันที่ 3 กุมภาพันธ์ พ.ศ. 2522-26 พฤษภาคม ปีเดียวกัน และเป็นรัฐมนตรีช่วยว่าการกระทรวงอุตสาหกรรมในปี พ.ศ. 2524 ในปี พ.ศ. 2529 นายเฉลิมพันธ์ได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขต4 สังกัดพรรคประชาธิปัตย์ ก่อนจะลาออกจากพรรคจากกรณี "กลุ่ม 10 มกรา" เมื่อปี พ.ศ. 2531 เนื่องจากนายวีระ มุสิกพงศ์ และสมาชิกพรรคประชาธิปัตย์ส่วนหนึ่งต้องการหนุนให้นายเฉลิมพันธ์เป็นหัวหน้าพรรค แต่ทว่าไม่ประสบความสำเร็จ ซึ่งเหตุนี้ได้กลายเป็นความขัดแย้งกันเองในพรรค นายเฉลิมพันธ์พร้อมด้วยนายวีระได้ย้ายไปสังกัดพรรคประชาชนในปี พ.ศ. 2531 โดยเขาได้ดำรงตำแหน่งหัวหน้าพรรค และได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา เขต3 สังกัดพรรคประชาชน จากนั้นได้ดำรงตำแหน่งรองนายกรัฐมนตรีในคณะรัฐมนตรี คณะที่ 46 ที่มี พล.อ.ชาติชาย ชุณหะวัณ เป็นนายกรัฐมนตรี ในปี พ.ศ. 2532 พรรคประชาชน พร้อมด้วยพรรคกิจประชาคม และพรรคก้าวหน้า ได้รวมเข้ากับพรรครวมไทยซึ่งเปลี่ยนชื่อเป็นพรรคเอกภาพ โดยนายเฉลิมพันธ์ได้ดำรงตำแหน่งเป็นเลขาธิการพรรคเอกภาพด้วย หลังการรัฐประหารในปี พ.ศ. 2534 เขาได้ไปร่วมงานกับพรรคสามัคคีธรรม โดยดำรงตำแหน่งเป็นรองหัวหน้าพรรค
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
วิกฤตตลาดหลักทรัพย์แห่งประเทศไทย พ.ศ. 2566–2568

วิกกฤตหลักทรัพย์แห่งประเทศไทย พ.ศ. 2566–2568 เป็นเหตุการณ์ที่ดัชนีตลาดหลักทรัพย์แห่งประเทศไทย (ดัชนีหุ้นไทย) ลดลงอย่างต่อเนื่องลงมาต่ำกว่าดัชนี้หุ้นไทยที่ 1,203.72 จุด  ซึ่งหากวัดจากจุดสูงสุดของดัชนีหุ้นไทย ณ วันที่ 9 มกราคม พ.ศ. 2566 ซึ่งปิดที่ 1,691.62 จุด เป็นการลดลงเกินกว่า 20.00% ซึ่งเป็นการเข้าสู่ภาวะ "ตลาดหมี" และลดลงมาจนถึงจุดต่ำสุด เมื่อวันที่ 13 มีนาคม พ.ศ. 2568 เวลา 17.00 น. ปิดที่ 1,159.64 จุด ลดลงจากจุดสูงสุด 31.447961126%
นักวิเคราะห์ระบุว่าสาเหตุมาจากการขาดเสถียรภาพทางการเมืองในประเทศจาก 4 คดี คือ คดียุบพรรคก้าวไกล, เศรษฐา ทวีสิน พ้นจากตำแหน่ง นายกรัฐมนตรี ตามคำวินิจฉัย ศาลรัฐธรรมนูญ , การวินิจฉัยพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภาไทย พ.ศ. 2561 ของ ศาลรัฐธรรมนูญ และ การสั่งฟ้อง ทักษิณ ชินวัตร ข้อหา ความผิดต่อองค์พระมหากษัตริย์ไทย ของ อัยการสูงสุด รวมถึงเหตุการณ์ที่ผู้บริหารบริษัทมหาชนถูกบังคับขายหุ้น (Forced Sell) และความเชื่อมั่นต่อธรรมาภิบาลในตลาดทุนไทย ทำให้นักลงทุนต่างประเทศขายสุทธิหุ้นไทย 28 วันทำการติดต่อกัน (21 พฤษภาคม - 28 มิถุนายน พ.ศ. 2567)
หลักจากที่ศาลรัฐธรรมนูญมีคำวินิจฉัยใน คดียุบพรรคก้าวไกล คดีวินิจฉัยความเป็นรัฐมนตรีของ เศรษฐา ทวีสิน และการจัดตั้ง รัฐบาลแพทองธาร รวมถึงการมีมติลดดอกเบี้ยของ คณะกรรมการนโยบายการเงิน (กนง.) ในช่วงกลางเดือนสิงหาคม ทำให้สภาวะเศรษฐกิจและการเมืองของประเทศไทยมีเสถียรภาพขึ้น ดัชนี้หุ้นไทยค่อย ๆ ปรับตัวขึ้นจากจุดต่ำสุดเมื่อวันที่ 6 สิงหาคม พ.ศ. 2567 ที่ดัชนี 1,274.01 จุด จนกระทั่งเมื่อวันที่ 11 ตุลาคม พ.ศ. 2567 ดัชนีตลาดหลักทรัพย์ทำจุดสูงสุดในรอบ 1 ปี (นับแต่เดือนตุลาคม พ.ศ. 2566) ที่ 1,482.02 จุด อันเป็นการสิ้นสุดภาวะตลาดหมี อย่างไรก็ตาม ตามรายงานของนักวิเคราะห์ที่ปรับลดประมาณการณ์กำไรของบริษัทจดทะเบียน ทำให้มูลค่าในตลาดหุ้นไทยยังค่อนข้างตึงตัวและลดลงมาทำจุดต่ำสุดใหม่ในวันที่ 10 มีนาคม พ.ศ. 2568
ความเชื่อมั่นต่อธรรมาภิบาลในตลาดทุนไทย > บริษัท มอร์ รีเทิร์น จำกัด (มหาชน) - MORE

ความเชื่อมั่นต่อธรรมาภิบาลของบริษัทในตลาดหุ้น เกิดขึ้นสืบเนื่องจากกรณีของบริษัท มอร์ รีเทิร์น จำกัด (มหาชน) หรือ MORE ซึ่งมีจำนวนการซื้อขายหุ้นที่ผิดปกติถึง 1,500 ล้านหุ้น ที่ราคา 2.90 บาท และเป็นคำสั่งซื้อจากผู้ซื้อหลายเดียว ผ่านหลายโบรกเกอร์ ส่งผลให้ราคาหุ้นพุ่งขึ้นไปที่ 2.90 บาท (+4.3%) ก่อนที่จะทิ้งดิ่งลง -30% มาฟลอร์ (Floor) และปิดตลาดที่ราคา 1.95 บาทในวันดังกล่าว หลังจากนั้นราคาหุ้นฟลอร์ (Floor) อีกในวันถัดมา ตลาดหลักทรัพย์ฯ จึงสั่งพักการซื้อขายหุ้น MORE เพื่อตรวจสอบธุรกรรมการซื้อขายที่ผิดปกติ โดยเมื่อครบระยะเวลาชำระราคาและส่งมอบหลักทรัพย์ (เคลียร์ริ่ง) ปรากฏว่าฝั่งผู้ซื้อหลักทรัพย์ ไม่ชำระราคาค่าหุ้น จากเหตุการณ์นี้บริษัทหลักทรัพย์ เอเชีย เวลท์ ได้นำเงินของลูกค้าไปใช้ผิดวัตถุประสงค์ โดยนำเงินจำนวน 157.99 ล้านบาท ไปจ่ายค่าหุ้น MORE โดยที่ไม่ได้รับอนุญาตจากลูกค้า และยังเป็นการนำเงินลูกค้าแยกออกจากกิจการ ตลอดจนไม่มีเงินกองทุนเพียงพอตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำหนด นำมาสู่การมีคำสั่งเพิกถอนใบอนุญาตประกอบธุรกิจหลักทรัพย์ของบริษัทหลักทรัพย์ดังกล่าว นอกจากนี้ เมื่อ MORE จะทำการเพิ่มทุน ที่ปรึกษาทางการเงินอิสระ (IFA) ยังมีความเห็นว่าผู้ถือหุ้นไม่ควรอนุมัติ อีกทั้งตลาดหลักทรัพย์ฯ มีหนังสือเตือนให้ผู้ถือหุ้นศึกษาและรักษาสิทธิของตน
ในส่วนของการซื้อขายหุ้นที่ผิดปกตินั้น ตลาดหลักทรัพย์ฯ ร่วมกับสำนักงานป้องกันและปราบปรามการฟอกเงิน (ปปง.) เข้าตรวจสอบ และได้กล่าวโทษกลุ่มบุคคลรวม 42 ราย ต่อกองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (บก.ปอศ.) กรณีการสร้างราคา หรือปริมาณการซื้อขายหลักทรัพย์ สร้างความเสียหายกว่า 4,500 ล้านบาท
ผู้บริหารถูกบังคับขายหุ้น (Forced Sell)

ระหว่างพ.ศ. 2566 - 2567 เกิดกรณีการเรียกหลักประกันเพิ่ม (Margin Call) และการถูกบังคับขายหุ้น (Forced Sell) ซึ่งส่งผลต่อราคาหุ้นในหลายหลักทรัพย์ เช่น
ผู้บริหารถูกบังคับขายหุ้น (Forced Sell) > บริษัท เจมาร์ท กรุ๊ป โฮลดิ้งส์ จำกัด (มหาชน) - JMART

เมื่อวันที่ 16 กุมภาพันธ์ พ.ศ. 2566 JMART รายงานต่อตลาดหลักทรัพย์ฯ ถึงรายการกระดานรายใหญ่ (Big Lot Board) ของกลุ่มผู้ถือหุ้นใหญ่ คือ นายอดิศักดิ์ สุขุมวิทยา และนางสาวยุวดี พงษ์อัชฌา ที่ราคาขาย 26.50 บาท รวม 54 ล้านหุ้น โดยมีผู้ซื้อเป็นนักลงทุนประเภทสถาบัน ในขณะที่ราคาหุ้น JMART ในกระดานซื้อขายหลักทรัพย์ ณ วันที่ 15 กุมภาพันธ์ พ.ศ. 2566 ซึ่งราคาหุ้นอยู่ที่ 29.50 บาท ลดลงจากวันก่อนหน้า 7.14% ต่อมานายอดิศักดิ์ สุขุมวิทยา ประธานเจ้าหน้าที่บริหาร JMART ให้สัมภาษณ์กับสำนักข่าว THE STANDARD WEALTH ถึงสาเหตุการขายดังกล่าว เนื่องจากราคาหุ้นลดลงอย่างมาก เข้าเงื่อนไขถูกเรียกวางหลักประกันเพิ่ม หรือ Margin Call
ดัชนีลดลงสุดสูงในวันเดียว ของปี พ.ศ. 2567 (Black Monday 2024)

เมื่อวันที่ 5 สิงหาคม​ พ.ศ. 2567 ดัชนีหุ้นไทยปิดที่ 1,274.67 จุด ลดลง 38.41 จุด (-2.93%) ต่ำสุดในรอบ 4 ปี 1​ เดือน​ 2 สัปดาห์ 2 วัน​ นับจากวันที่ 21 กันยายน พ.ศ. 2563 ที่ปิดที่ 1,275.16 จุด และเป็นวันที่ดัชนีตลาดหุ้นไทยลดลงมากที่สุดในรอบปี โดยนายพิชัย ชุณหวชิร รองนายกรัฐมนตรีและรัฐมนตรีว่าการกระทรวงการคลัง กล่าวถึงกรณีดัชนีตลาดหุ้นไทย ปรับลดลงมากกว่า 20 จุด เมื่อช่วงเช้าวันที่ 5 สิงหาคมนั้นว่าเป็นสิ่งที่เกิดขึ้นทั่วโลก
ดูเพิ่ม

ตลาดหลักทรัพย์แห่งประเทศไทย
ไหมไทย หัวใจศิลป์

| ไหมไทย หัวใจศิลป์ |
| --- | --- |
ชื่อเกิด: มนต์ชัย รักษาชาติ
ฉายา: พระเอกใหญ่ ไมเคิลเมืองอีสาน
เกิด: 8 มกราคม พ.ศ. 2511 (57 ปี)
ที่เกิด: บ้านดอนสั้น ตำบลดอนมัน อำเภอประทาย จังหวัดนครราชสีมา ประเทศไทย
แนวเพลง: ลูกทุ่ง, หมอลำ, ป็อป, ร็อก
อาชีพ: นักร้อง
ช่วงปี: พ.ศ. 2527 - ปัจจุบัน
ค่ายเพลง: ท็อปไลน์มิวสิค (2537 - 2550) (2556 - 2558) แกรมมี่โกลด์ (2550 - 2556) (2558 - 2564) ศิลปินอิสระ (2564 - ปัจจุบัน)

อดีตสมาชิก: วงหมอลำ คณะอังคารแก้ววิเศษศิลป์ วงหมอลำ คณะก้องสยาม วงหมอลำ คณะนกยูงทอง วงหมอลำ คณะอุดรมิตรนิยม หมอลำซิ่ง วงหมอลำ คณะเสียงอิสาน
ไหมไทย หัวใจศิลป์ (8 มกราคม พ.ศ. 2511 —) เป็นนักร้องลูกทุ่งหมอลำชายที่มีชื่อเสียงคนหนึ่งของประเทศไทย มีผลงานเป็นที่รู้จัก เช่น น้องมากับคำว่าใช่, ดาวมีไว้เบิ่ง, คนน่าฮักอกหักบ่คือ, ใจบ่มักดี, แม่ฮ้างมหาเสน่ห์ ฯลฯ ได้รับฉายาว่า พระเอกใหญ่ และ ไมเคิล แจ็คสันเมืองอีสาน
ประวัติ

ไหมไทย หัวใจศิลป์ มีชื่อจริงว่า มนต์ชัย รักษาชาติ เป็นบุตรของมี และจูม รักษาชาติ มีภูมิลำเนาเดิมอยู่ที่บ้านดอนสั้น ตำบลดอนมัน อำเภอประทาย จังหวัดนครราชสีมา ปัจจุบันเขาอาศัยอยู่ที่บ้านหัวแฮด ตำบลธัญญา อำเภอกมลาไสย จังหวัดกาฬสินธุ์
ไหมไทย เคยสมรสกับ มณีจันทร์ คำมูล มีบุตรหนึ่งคน และลงเอยด้วยการหย่าร้าง ต่อมาได้จดทะเบียนสมรสกับ วราพร เมืองนะศรี แต่หลังจากอยู่ด้วยกันเพียงสองปี วราพรก็เสียชีวิตลง ปัจจุบัน ไหมไทย สมรสกับ จันทร์นภา อินทร์โสภา ซึ่งขณะนั้นเธอเป็นนักเรียนชั้นมัธยมศึกษาปีที่ 4 อายุ 16 ปี ซึ่งมีอายุห่างกับเขา 28 ปี เมื่อช่วงต้นปี พ.ศ. 2555 ด้วยเธอมีใบหน้าละม้ายคล้ายคลึงกับภรรยาคนที่สองที่เสียชีวิตไป
กรณีข่าวถูกจับหลังหมดสัญญากับทางแกรมมี่โกลด์

วันที่ 1 กุมภาพันธ์ พ.ศ. 2556 เมื่อเวลา 1.00 น. พ.ต.ท. พงษ์สวัสดิ์ วงษ์วาน หน.ชุดปฏิบัติการพิเศษ สภ.เมืองพัทยา จ.ชลบุรี พร้อมด้วยกำลังเจ้าหน้าที่ตำรวจ และ นายเกียรติคุณ ทักษิณนุกูลวงศ์ MP. ของบริษัท อิพาเท้นท์ จำกัด เข้าทำการควบคุมตัวนายมนต์ชัย รักษาชาติ หรือ "ไหมไทย ใจตะวัน" นักร้องลูกทุ่งหมอลำชื่อดัง ขณะที่เจ้าตัวกำลังเล่นแสดงคอนเสิร์ต อยู่ที่ลานคอนเสิร์ตถนนพัทยาสาย ก่อนควบคุมตัวไปทำการสอบสวนยัง สภ.เมืองพัทยาเนื่องจากได้นำเพลงไปร้องโดยละเมิดลิขสิทธิ์เนื่องจากตนหมดสัญญาจากแกรมมี่โกลด์แล้ว เมื่อวันที่ 16 มกราคม พ.ศ. 2556 แต่มีการประกันตัวออกมาแล้วโดยไหมไทยพูดว่า "ต้องขอโทษด้วยเนื่องจากตนเองรู้เท่าไม่ถึงการณ์"
จุดยืนทางการเมือง

ไหมไทยได้โพสต์รูปชูสามนิ้วในเฟซบุ๊กของตัวเอง ภายหลังเกิดการสลายการชุมนุมที่แยกปทุมวัน พ.ศ. 2563 ระหว่างการประท้วงในประเทศไทย พ.ศ. 2563–2564  นอกจากนี้เขายังสนับสนุน พิธา ลิ้มเจริญรัตน์ และ พรรคก้าวไกล
ค่ายในสังกัด

พ.ศ. 2527 - พ.ศ. 2529 ค่ายอีวีเอส คณะอังคารแก้ววิเศษศิลป์ เป็นพระเอกของวง
พ.ศ. 2529 - พ.ศ. 2530 ค่ายอีวีเอส คณะก้องสยาม ปัจจุบันคือ ระเบียบวาทะศิลป์ เป็นพระเอกวงด้วย
พ.ศ. 2530 - พ.ศ. 2531 ค่ายเอ็มดีเทป คณะนกยูงทอง
พ.ศ. 2530 - พ.ศ. 2532 ค่ายอุดรมิตร คณะอุดรมิตรนิยม ปัจจุบันคือ คณะ ป.ฉลาดน้อย ส่งเสริม
พ.ศ. 2537 - พ.ศ. 2550 ค่ายท็อปไลน์ ไดมอนด์ คณะเสียงอิสาน นำโดย นกน้อย อุไรพร และ ลูกแพร อุไรพร
พ.ศ. 2550 - พ.ศ. 2556 ค่ายแกรมมี่โกลด์
พ.ศ. 2550 - ปัจจุบัน ค่ายไหมไทยการดนตรี
พ.ศ. 2556 - พ.ศ. 2558 ค่ายท็อปไลน์ ไดมอนด์
พ.ศ. 2558 - พ.ศ. 2564  ค่ายพระเอกใหญ่9999
พ.ศ. 2564 - ปัจจุบัน ค่ายศิลปินอิสระ
ผลงานเพลง > สังกัด ท็อปไลน์ ไดมอนด์ > หมอลำ 2 ดาวรุ่ง 1 (พฤศจิกายน พ.ศ. 2537)

หยุดเสียใจเถิดน้อง (ไหมไทย) คำร้อง/ทำนอง : สมพิศ พรประชา
ทั้ง ๆ ที่รู้ (ไหมไทย) คำร้อง/ทำนอง : คำเกิ่ง ทองจันทร์
สุขเถิดสองเจ้า (ไหมไทย) คำร้อง/ทำนอง : พงษ์ศักดิ์ จันทรุกขา
รักใครกันแน่ (ไหมไทย) คำร้อง/ทำนอง : พงษ์ศักดิ์ จันทรุกขา
หลงทางรัก (ไหมไทย) คำร้อง/ทำนอง : สมพิศ พรประชา
หัวใจใยยอมแพ้ (ไหมไทย) คำร้อง/ทำนอง : พงษ์ศักดิ์ จันทรุกขา
ไม่คิดว่าเธอมีคาว (ลูกแพร) คำร้อง/ทำนอง : พงษ์ศักดิ์ จันทรุกขา
หนุ่มนาพาหนี (ลูกแพร) คำร้อง/ทำนอง : สรเพชร ภิญโญ
ดาราลืมทุ่ง (ลูกแพร) คำร้อง/ทำนอง : สรเพชร ภิญโญ
สาวเอ๋ลืมอ้าย (ลูกแพร) คำร้อง/ทำนอง : สรเพชร ภิญโญ
เสน่ห์สาวบึงผลาญ (ลูกแพร) คำร้อง/ทำนอง : บันเทิง ทองใบ
ฟ้าเป็นพยาน (ลูกแพร) คำร้อง/ทำนอง : พงษ์ศักดิ์ จันทรุกขา
ผลงานเพลง > สังกัด ท็อปไลน์ ไดมอนด์ > หมอลำดาวรุ่ง ยกกำลัง 2 (สิงหาคม พ.ศ. 2538)

เหล้ากลมสุดท้าย (ร้องคู่)
สู้มันต่อไป (ร้องคู่) (ร้องแก้เพลง ขาดพี่น้องไม่แคร์ ของจินตหรา พูนลาภ)
อยากเห็นหน้าทุกวัน (ไหมไทย)
คนคอยอย่าน้อยใจ (ลูกแพร) (ร้องแก้เพลง คนคอยน้อยใจ ของจินตหรา พูนลาภ)
ความรักเหมือนยาขม (ไหมไทย)
ลูกชายตาสี (ลูกแพร)
สัญญาเหมือนลาพี่ (ลูกแพร)
ภาพยิ้มพี่ยุ่ง (ไหมไทย) (ร้องแก้เพลง ภาพยิ้มน้องเศร้า ของจินตหรา พูนลาภ)
อิจฉาคนหล่อ (ลูกแพร)
ตัวไกลใจคิดถึง (ไหมไทย)
ตำราจีบสาว (ไหมไทย)
แห้งคืน ๆ (ร้องคู่)
ผลงานเพลง > สังกัด ท็อปไลน์ ไดมอนด์ > พี่มาทีหลัง (สิงหาคม พ.ศ. 2539)

พี่มาทีหลัง (ไหมไทย) คำร้อง/ทำนอง : สิงห์คาน นันกวน
จดหมายถึงดา (ไหมไทย) คำร้อง/ทำนอง : สุรพล รักษาชาติ
ฮักบ่เอาเมาอย่างเดียว (ร้องคู่) คำร้อง/ทำนอง : สิงห์คาน นันกวน
เพราะคนสวยมวยเลยแพ้ (ไหมไทย) คำร้อง/ทำนอง : สมพิศ พรประชา
สาวยีนส์ขาดเข่า (ลูกแพร) คำร้อง/ทำนอง : พงษ์ศักดิ์ จันทรุกขา
หัวใจเป็นบ้า (ร้องคู่) คำร้อง/ทำนอง : พงษ์ศักดิ์ จันทรุกขา
ด่วนรักด่วนลา (ไหมไทย) คำร้อง/ทำนอง : ธรรมนูญ อนุนิวัฒน์
ความรักให้เขาความเศร้าให้พี่ (ลูกแพร) คำร้อง/ทำนอง : พงษ์ศักดิ์ จันทรุกขา
หัวใจโทรม (ไหมไทย) คำร้อง/ทำนอง : สิงห์คาน นันกวน
เต้ยโศก (ลูกแพร) คำร้อง/ทำนอง : สิงห์คาน นันกวน
ฝนครวญใจคราง (ลูกแพร) คำร้อง/ทำนอง : พงษ์ศักดิ์ จันทรุกขา
แนวหน้าอาลัย (ไหมไทย) คำร้อง/ทำนอง : สิงห์คาน นันกวน
ผลงานเพลง > สังกัด ท็อปไลน์ ไดมอนด์ > คนเลวที่รัก (สิงหาคม พ.ศ. 2539)

คนเลวที่รัก (ลูกแพร) คำร้อง/ทำนอง : ธรรมนูญ อนุนิวัฒน์
ขอเป็นเช่นพี่ชาย (ลูกแพร) คำร้อง/ทำนอง : พงษ์ศักดิ์ จันทรุกขา
ภาพหลอนใจ (ร้องคู่) คำร้อง/ทำนอง : ธรรมนูญ อนุนิวัฒน์
แก้วลืมคอน (ร้องคู่) คำร้อง/ทำนอง : สิงห์คาน นันกวน
บ้านใกล้เรือนเคียง (ไหมไทย) คำร้อง/ทำนอง : สรเพชร ภิญโญ
หวังสุดท้ายที่ใจน้อง (ลูกแพร) คำร้อง/ทำนอง : พงษ์ศักดิ์ จันทรุกขา
คนดีชอบดาว (ลูกแพร) คำร้อง/ทำนอง : สรเพชร ภิญโญ
ห้ามใจตัวเอง (ไหมไทย) คำร้อง/ทำนอง : สมพิศ พรประชา
หน้าต่างน้ำตา (ลูกแพร) คำร้อง/ทำนอง : พงษ์ศักดิ์ จันทรุกขา
เสียดายน้ำตา (ไหมไทย) คำร้อง/ทำนอง : สมพิศ พรประชา
เธอสุขฉันเศร้า (ลูกแพร) คำร้อง/ทำนอง : สิงห์คาน นันกวน
สงกรานต์นี้พี่สิ้นหวัง (ไหมไทย) คำร้อง/ทำนอง : สุรพล รักษาชาติ
ผลงานเพลง > สังกัด ท็อปไลน์ ไดมอนด์ > ซูเปอร์ 2 ดาวรุ่ง ชุดที่ 1-4 (มกราคม - กุมภาพันธ์ พ.ศ. 2540)

ชุดที่ 1
แพ้รบสนามรัก (ร้องคู่) คำร้อง/ทำนอง : สลา คุณวุฒิ
ทำใจได้แล้ว (ร้องคู่) คำร้อง/ทำนอง : คำเกิ่ง ทองจันทร์
เพื่อเธอ คำร้อง/ทำนอง : คำเกิ่ง ทองจันทร์
รักบนรอยทราย คำร้อง/ทำนอง : พงษ์ศักดิ์ จันทรุกขา
คิดถึงบ้าน คำร้อง/ทำนอง : คำเกิ่ง ทองจันทร์
อ่อนแอแท้ใจ คำร้อง/ทำนอง : เลิศชา สัตตะญา
ฮักสาวฟังลำ คำร้อง/ทำนอง : สลา คุณวุฒิ
วันเธอรอคอย คำร้อง/ทำนอง : คำเกิ่ง ทองจันทร์
นักเลงอกหัก คำร้อง/ทำนอง : สลา คุณวุฒิ
สัมปทานหัวใจ คำร้อง/ทำนอง : พงษ์ศักดิ์ จันทรุกขา
หยุดเสียใจไว้แค่นี้ คำร้อง/ทำนอง : คำเกิ่ง ทองจันทร์
หัวใจที่ถูกประหาร คำร้อง/ทำนอง : พงษ์ศักดิ์ จันทรุกขา
ชุดที่ 2
ฮักจริง ๆ ตาหวาน (ร้องคู่) คำร้อง/ทำนอง : ดาว บ้านดอน (ดัดแปลงเป็นกลอนลำ)
พ่ายรักจากโรงทอ (ไหมไทย) คำร้อง/ทำนอง : เลิศชา สัตตะญา
ไม่รักอย่าตอแหล (ลูกแพร)คำร้อง/ทำนอง : ดาว บ้านดอน (ดัดแปลงเป็นกลอนลำ)
กาเหว่าร้องน้องอยู่ไหน คำร้อง/ทำนอง : เลิศชา สัตตะญา
ใจเย็น ๆ น้องแดง คำร้อง/ทำนอง : ดาว บ้านดอน (ดัดแปลงเป็นกลอนลำ)
แม่ยายหน้าเงิน  คำร้อง/ทำนอง : เลิศชา สัตตะญา
จากใจถึงแฟน คำร้อง/ทำนอง : เลิศชา สัตตะญา
คนขี่หลังควาย คำร้อง/ทำนอง : ดาว บ้านดอน (ดัดแปลงเป็นกลอนลำ)
ลมแฝกแหวกใจ คำร้อง/ทำนอง : เลิศชา สัตตะญา
น้ำในคลอง คำร้อง/ทำนอง : ดาว บ้านดอน (ดัดแปลงเป็นกลอนลำ)
อดีตรักดอนประดู่ คำร้อง/ทำนอง : เลิศชา สัตตะญา
ลาน้องไปจัดรายการ คำร้อง/ทำนอง : ดาว บ้านดอน (ดัดแปลงเป็นกลอนลำ)
ชุดที่ 3
กระทงลอยคอยนาง คำร้อง/ทำนอง : เพชร ทุ่งกุลา
ตำจอก คำร้อง/ทำนอง : ดอย อินทนนท์
แด่จิ๋วด้วยใจ คำร้อง/ทำนอง : ดอย อินทนนท์
ไอ้หนุ่มช่างซ่อม คำร้อง/ทำนอง : เพชร ทุ่งกุลา
มอเอตร์ไซค์พ่ายเก๋ง  คำร้อง/ทำนอง : ดอย อินทนนท์
สารภาพจากใจ คำร้อง/ทำนอง : คำเกิ่ง ทองจันทร์
เสียแฟนเพราะเพลง คำร้อง/ทำนอง : ดอย อินทนนท์
หนุ่มภูธรระทม คำร้อง/ทำนอง : ดอย อินทนนท์
รักกันไปก็ไลค์บอย คำร้อง/ทำนอง : เพชร ทุ่งกุลา
ผิดหวังกำลัง 2 คำร้อง/ทำนอง : ดาว บ้านดอน
ฮักอ้ายบ่หล่า คำร้อง/ทำนอง : สมพิศ พรประชา
งงเป็นไก่ตาแตก คำร้อง/ทำนอง : ดอย อินทนนท์
ชุดที่ 4
ส่วนเกิน คำร้อง/ทำนอง : เลิศชา สัตตะญา
หมอลำเสียงทอง คำร้อง/ทำนอง : ดอย อินทนนท์
เกษแก้วริมโขง คำร้อง/ทำนอง : ดอย อินทนนท์
ปลอบใจสาวชายแดน คำร้อง/ทำนอง : ดอย อินทนนท์
หยุดก่อนคนลวง คำร้อง/ทำนอง : สมพิศ พรประชา
จดหมายบ่มีซอง คำร้อง/ทำนอง : ดาว บ้านดอน
ขี้ใหม่หมาหอม คำร้อง/ทำนอง : ดอย อินทนนท์
อย่าลองยาบ้า คำร้อง/ทำนอง : เลิศชา สัตตะญา
หลีกทางให้เธอ คำร้อง/ทำนอง : ดอย อินทนนท์
รอรักใต้ต้นกระโดน คำร้อง/ทำนอง : พงษ์ศักดิ์ จันทรุกขา
อีสานบ้านเฮา คำร้อง/ทำนอง : พงษ์ศักดิ์ จันทรุกขา
หนุ่มนาคอยน้อง คำร้อง/ทำนอง : สมพิศ พรประชา
ผลงานเพลง > สังกัด ท็อปไลน์ ไดมอนด์ > อื้อหือสะดือจ๊าบ (6 เมษายน พ.ศ. 2540)

อื้อหือสะดือจ๊าบ
จดหมายลายมือน้อง
รักวุ่นบุญเผวส
ภูจ้อก้อรอรัก
แฟนเก่าเขาทวง
กับแกล้มสู้ตาย
สงกรานต์บ้านเฮา
น้ำตาลอยวันแห่เทียน
หลีกทางให้เธอ
เมียหายงานบุญบั้งไฟ
แข่งเรือลำชี
ผลงานเพลง > สังกัด ท็อปไลน์ ไดมอนด์ > ชุมแพ ชุมพล ชุมพวง (มิถุนายน พ.ศ. 2541) คำร้อง/ทำนอง : ดอย อินทนนท์ ทั้งชุด

ชุมแพ ชุมพล ชุมพวง
รักน้อยคนเดียว
หุ้นหัวใจ
ออนซอนสาวส่วย
เสน่ห์สาวชายแดน
แม่ฮ้างมหาเสน่ห์
ครูต้วยแย่งแฟน
หนุ่มบ้านนาห่วงน้อง
แม่แก้มแปนแวน
ผ้าป่าพาปลิว
สิบล้อพัฒนา
ไปบวชซะน้อง
ผลงานเพลง > สังกัด ท็อปไลน์ ไดมอนด์ > ก้อยใจน้องจิน (พฤศจิกายน พ.ศ. 2542) คำร้อง/ทำนอง : ดอย อินทนนท์ ทั้งชุด

ก้อยใจน้องจิน
อาร์ ซี เอ
แชมป์แอนตาซิล
อ้ายขอไปนำ
จรวดอีสาน
มาดนแล้วบ่
สิบห้าหยก ๆ สิบหกสิเข้า
ลูกครึ่ง
โตขึ้นเป็นกอง
อาถรรพณ์ 7 คำ
บายๆบืนๆ
บ่าวบ้านก๊กตาลโกน
ผลงานเพลง > สังกัด ท็อปไลน์ ไดมอนด์ > ลารักกลับแนวรบ (มีนาคม พ.ศ. 2543)

ลารักกลับแนวรบ
ขอรักน้องสาวเพื่อน
น้ำตาแมงหวี่
ลืมเขาเถิดเพื่อน
บวชลาสัญญาลวง
เหมือนโดนใบแดง
เงินไม่พอรอแถวหลัง
รักเดือนใจเดียว
หนุ่มนาหน้าหนาว
ควายไทยในสิงคโปร์
ผลงานเพลง > สังกัด ท็อปไลน์ ไดมอนด์ > รักสาวนครสวรรค์ (เมษายน พ.ศ. 2543)

รักสาวนครสวรรค์
หนุ่มนาหน้าจ๋อย
ยั่วให้อยากแล้วจากไป
หมอนข้างกระจุย
หนุ่มนาหนอง
แฟนเลือนสะเทือนใจ
หมาเจอข้าวสาร
กระท่อมสาวเมิน
รอรักจากบัวผัน
ฟ้าคงไม่ผ่า
ผลงานเพลง > สังกัด ท็อปไลน์ ไดมอนด์ > ล้างแค้นด้วยน้ำตา (1 มีนาคม พ.ศ. 2544)

ล้างแค้นด้วยน้ำตา
วิตามินกินใจ
แยกทางเพราะห่างเหิน
ไอ้หนุ่มซุ่มสาวเมิน
คอยรักจากสาวห้าง
เห็นหน้าน้องอยากร้องให้
พี่ยังเหมือนเดิม
คนเลวที่เธอลืม
รอยรักลำน้ำชี
ไถนาคอยน้อง
ผลงานเพลง > สังกัด ท็อปไลน์ ไดมอนด์ > อยากโชว์ (พฤษภาคม พ.ศ. 2544)

อยากโชว์ (ร้องหมู่)
พี่มากี่คน (ลูกแพร-รัชดา)
หมอดูห้าดาว (ไหมไทย-แสงอรุณ)
สาวตุ่มหนุ่มตึ่ง (ลูกแพร-รัชดา)
บินแล้วบินอีก (ลูกแพร-รัชดา)
ไม่จำเป็นต้องเห็นกัน
หนุ่มนักร้องสาวหมอลำ (ไหมไทย-แสงอรุณ)
สาวนาลารัก
รักพังหลังสงกรานต์
จั่กจั่นร้องน้องร้องไห้
ผิดหวังยังกินข้าวแซ่บ
ข้อมูลมากไม่อยากรัก
ผลงานเพลง > สังกัด ท็อปไลน์ ไดมอนด์ > อดีตรักไหปลาแดก (1 พฤจิกายน พ.ศ. 2544)

อดีตรักไหปลาแดก
หัวใจจิ๊กจก
น้ำตาจ่าน้อย
เทื่อเดียว
หัวสักหัวข่วม
เขาเหยียบซานดัง
มาเฟีย
ให้เขาเป็นคนสุดท้าย
สงสารนกเอี้ยง
หนุ่มตลาดนัด
ผลงานเพลง > สังกัด ท็อปไลน์ ไดมอนด์ > ตอนจบพระเอก (1 ธันวาคม พ.ศ. 2545)

ตอนจบพระเอก
คนสวยใจดำ
เจอปุ๊ปรักปั๊บ
โทรศัพท์ข่าวร้าย
ฟ้าแจ้งจางปาง
สาวไทยพวน
ทุ่งกุลาร้องให้
ฟ้าครามยามนี้
ซองจดหมายสีดำ
ก.ข.ค.
ผลงานเพลง > สังกัด ท็อปไลน์ ไดมอนด์ > คิดฮอดสาวฟังลำ (1 เมษายน พ.ศ. 2546)

คิดฮอดสาวฟังลำ
น้องดาวรองเท้าตึก
แพ้คนบ้านไกล
คอยรักจากสาวห้าง
รักพังหลังงานบุญ
มอเตอร์ไซค์ซิ่นเขิน
คนเลวที่เธอลืม
ขอเลือนวันแต่ง
จอดป้ายที่อ้ายฮัก
อยู่กับหนี้
ผลงานเพลง > สังกัด ท็อปไลน์ ไดมอนด์ > เห็นเธอที่เยอรมัน (เมษายน พ.ศ. 2546)

เห็นเธอที่เยอรมัน
ผู้หญิงอย่างเธอ
เสี่ยวร้องไห้
แฮงฮักแฮังซัง
อ.บ.ต.หน้าแตก
ร้องให้ชายผ้าซิน
คิดฮอดอย่างแฮง
เสียดายหัวใจ
คนไม่มีสิทธิ์
พี่กอซอ
ผลงานเพลง > สังกัด ท็อปไลน์ ไดมอนด์ > บักสิเด๋อ (12 พฤศจิกายน พ.ศ. 2547)

บักสิเด๋อ
วันที่รอคอย
ไหมไทยคนเดิม
คุณนายสวิส
ดาวเคียงเดือน
คันแท
หัวใจผู้ชาย
อย่าลืมบ้านนา
อยากอายจิ้งจก
พอเซแฟนซ้ำ
ผลงานเพลง > สังกัด ท็อปไลน์ ไดมอนด์ > ชุดที่ 1 หัวใจยอมให้ตั่ว (22 สิงหาคม พ.ศ. 2556)

หัวใจยอมให้ตั่ว
ทนบ่ไหวทางใครทางมัน
ไหมไทยท็อปไลน์
ปากว่าไม่แต่ใจรัก
เบื่อโซฟาไปเถียงนาน้อย
นางฟ้าหรือยาพิษ
พ่อหม้ายมหาว้าเหว่
ลูกไผหว่า
ไหลตายแน่แม๊
เคยฮักอ้ายบ่
ผลงานเพลง > สังกัด ท็อปไลน์ ไดมอนด์ > ชุดที่ 2 คนเก่ายังบ่ไป คนใหม่กะมาแทน (24 ธันวาคม พ.ศ. 2557)

ผัวสำรอง
คนเก่ายังบ่ไป คนใหม่กะมาแทน
สุดท้ายอ้ายส่ำงั่ว
มีแต่ความคิดฮอด
หมอฟัน
ดีที่สุดแล้ว
ไหมไทยหัวใจคิดฮอด
เรื่องบนเตียง
กะซ่างอ้ายบ่ติดใจ
สัญญาคันนากิ่ว
ฮัก ร้องคู่ บัว บัณชิตา
ผลงานเพลง > อัลบั้มรวมเพลง

รวมฮิต 16 เพลงดัง ตลับเพชร (มิถุนายน 2550)
ที่สุด ไหมไทย (กรกฎาคม 2558)